Girl on Fire

Girl on Fire on Alicia Keysin viides studioalbumi, joka julkaistiin maailmanlaajuisesti marraskuun lopussa vuonna 2012.http://www.sonymusic.fi/2012/08/24/14-grammylla-palkittu-alicia-keys-julkaisee-uuden-albuminsa-girl-on-fire-24-marraskuuta/ Albumi nousi julkaisuviikollaan Yhdysvaltojen albumilistan ensimmäiselle sijalle, syrjäyttäen Rihannan Unapologetic-albumin. Ykkössijasta huolimatta levyä myytiin julkaisuviikollaan vain 159 000 kappaletta, mikä merkitsee heikointa myyntimenestystä kuin mikään muu aikaisempi Keysin levy on saavuttanut.http://www.hs.fi/kulttuuri/Alicia+Keys+syrj%C3%A4ytti+Rihannan+USAn+listak%C3%A4rjest%C3%A4/a1305626175065 Girl on Firesta tuli Keysin viides ykkösalbumi kuudesta julkaisusta, ainoastaan edeltäjä The Element of Freedom (2009) nousi julkaisuviikollaan sijalle kaksi.http://www.rumba.fi/alicia-keys-jo-viidetta-kertaa-usan-albumilistan-ykkosena-33502/ Levyn ensimmäinen single "Girl on Fire" nousi kansainväliseksi hitiksi, mutta sitä seuraavat singlet "Brand New Me", "New Day", "Fire We Make" ja "Tears Always Win" eivät saavuttaneet mainittavaa listamenestystä. Albumin julkaisua seurasi myös kansainvälinen konserttikiertue Set the World on Fire.

 Taustaa 

Girl on Fire- albumia Keys työsti yhdessä sekä pitkäaikaisten kumppaniensa että nousevien lahjakkuuksien kanssa. Mukana Keysin luottosäveltäjäkumppani Jeff Bhasker ja Grammy-palkittu Babyface. Uusina niminä levyn teossa mukana olivat muun muassa tuottajapari Pop and Oak, brittiläiset Emeli Sandé ja Jamie XX sekä laulaja-lauluntekijät Bruno Mars ja John Legend.http://www.sonymusic.fi/2012/11/20/sony-music-uutuudet-23-11-2012/http://www.radionova.fi/musiikki/uutiset/Alicia-Keys-julkaisi-paluualbuminsa-yksityiskohtia---talta-se-nayttaa-25973.html 

Keysin mukaan albumi on "[oman] äänensä löytämistä ja sen päästämistä valloilleen. Se kertoo omiin vaistoihin luottamisesta ja myös itseensä luottamisesta". Albumi sisältää "raskaita rumpuja, sähköisiä ääniä, reggaeta sekä tulevaisuuden soulia". 

Keys kertoi haluavansa tarjota tuoreen musiikkinsa avulla faneilleen eräänlaisen matkan, täysin uudenlaisen tarinan. Artisti kannustaa fanejaan uuden albuminsa myötä löytämään "sisäisen voimansa ja liekkinsä", minkä hän itse on vihdoin ja viimein sisimmästään löytänyt.http://www.nrj.fi/uutiset/viihde/2012/08/15/alicia-keys-julkisti-tulevan-albuminsa-nimen

 Arvostelut 
Helsingin Sanomat antoi albumille kolme tähteä.http://www.hs.fi/nyt/Vahva+%C3%A4%C3%A4ni+v%C3%A4h%C3%A4n+yll%C3%A4tyksi%C3%A4/a1305623791974 Arvostelun mukaan albumin ilonaihe on ”viime levyn parhaiden hetkien tunnelmiin palaava tuotannollinen rohkeus, tosin lähinnä vain levyn alkupuolella", mutta "elektronista ja rytmistä yllättävyyttä olisi voinut hyödyntää laajemminkin”. Arvostelussa todetaan, että levyn tekoon osallistuneista huipputuottajista huolimatta ”levyn loppupuoli soi turhan verettömänä”. Vertigo antoi albumille neljä tähteä ja kuvaili sitä "moderniksi souliksi", jossa "pidetään muutamilla tyylisillä valinnoilla ja vaikutteilla kokonaisvaikutelma hyvin ajankohtaisena".http://vertigo.cd/index.php?option=com_content&task=view&id=5695&Itemid=85 Arvion mukaan albumi "ei niinkään toimi minkäänlaisena tiennäyttäjänä vaan pikemminkin ylläpitää perinteisten ja aina yhtä toimivien melodioiden kiertokulkua".

 Singlet 
Girl on Firelta julkaistiin yhteensä viisi singleä. Ensimmäisenä epävirallisena promootiosinglenä julkaistiin "New Day" kesäkuun lopussa vuonna 2012.http://www.radionova.fi/musiikki/uutiset/Alicia-Keys-valmiina-julkaisemaan-uuden-albumin---Kuuntele-uusi-kappale--25552.html Syyskuussa 2012 ensimmäisenä virallisena singlenä julkaistiin albumin nimikkokappale "Girl on Fire", joka menestyi hyvin eri maiden singlelistoilla. Toisena singlenä julkaistiin "Brand New Me", joka ei juurikaan menestynyt singlelistoilla.https://www.sonymusic.fi/2013/03/12/kurkista-alicia-keysin-brand-new-me-musiikkivideon-kulissien-taakse/ "New Day" julkaistiin albumin kolmantena singlenä. Viimeisinä singleinä julkaistiin "Fire We Make" ja "Tears Always Win".http://www.nrj.fi/uutiset/viihde/2013/04/24/alicia-keys-julkaisi-uuden-musiikkivideon-katsohttp://www.ruutu.fi/ohjelmat/alicia-keys-tears-always-win

 Kappalelista 

 Japanin bonuskappaleet 

 Australian Tour Edition DVD 

 Lähteet 

Luokka:Alicia Keysin albumit
Luokka:Vuoden 2012 albumit